Նա ամերիկացի բարձրաստիճան պաշտոնյայի ակնարկն այս կերպ է մեկնաբանում, «երկու երկրների ղեկավարները պետք է իրենց հասարակության հետ աշխատանք տանեն և պատրաստեն խաղաղու­թյան, որը նշանակում է՝ փոխզիջում: Նա ակնարկում էր փոխզիջումային փաթեթի ուղղությամբ քայլեր ձեռնարկել, բայց անհասկանալի է՝ ընտրություններից անմիջապես հետո ինչպե՞ս կարելի է քայլեր ձեռնարկել: Բոլթոնն ինքն ասաց, որ Արցախի հարցը բարդ խնդիր է: Ամեն դեպքում, կարծում եմ, ընտ­րություններից հետո ԱՄՆ-ը զիջումներ կգործադրի ՀՀ-ի վրա՝ Արցախի հարցի շուրջ»: Aravot.am-ի նկատառմանն ի պատասխան, որ ըստ ԱՄՆ-ը ներկայացնող նախկին համանախագահ Ռիչարդ Հոգլանդի՝ բանակցային սեղանին ոչ թե փոխզիջումային փաստաթուղթն է՝ այլ կերպ հայտնի «Մադրիդյան սկզբունքներ» անունով, այլ բոլորովին նոր՝ այլ փաստաթուղթ, Կիրո Մանոյանն արձագանքեց. «Կարծում եմ՝ հայտնի առաջարկները նույնն են, գուցե շեշտադրումներն են փոխվել՝ որպես նորություն ներկայացնելու նպատակով»: